Saint-Louis, Haut-Rhin
<s>Saint-Louis (njemački: Sankt Ludwig) je grad i općina od 22,413 stanovnika i aglomeracija od 41,294 stanovnika na istoku Francuske u Deparmanu Haut-Rhin.</s>

<s>Geografske karakteristike 
Saint-Louis se nalazi u Alzasu, pored švicarske granice i grada Basela, nedaleko od Rajne 2 km jugozapadno od Huninguea.</s>

<s>Historija</s>

<s>Saint-Louis je novo naselje koje je osnovano 1684 pod pokroviteljstvom francuskog kralja Louisa XIV, pa je po njemu i dobio ime, a po želji njegovih stanovnika i tri (kraljevska) ljiljana koji krase njegov grb.</s>

<s>Otprilike jedan vijek od osnivanja pa sve do Francuske revolucije, Saint-Louis je bio naselje u općini Village-Neuf.</s><s>Kako se nalazio na cesti Mulhouse-Basel, životario je kao seoce sa carinarnicom, zatvorom, kapelom, poštom za konje i skladištima duhana.</s>

<s>U želji da se osamostali udružio se 1793.</s><s>Michelfeldenom (današnjim kvartom), u novu općinu pod imenom Bourglibre (Slobodni grad).</s><s>Nakon tog je 1827. postao župa, a od dolaska željeznice 1840. i punopravna samostalna općina 1847. godine.</s>

<s>Do 1866. iz sela se razvio u aktivan grad, u kom je živjelo preko 2,500 stanovnika, u to vrijeme najveći u Azasu.</s>

<s>Industrijski se razvio u periodu kad je Azasom vladalo Njemačko Carstvo (1870.-1914.)
Tad su osnivane prve štamparije, tvornice tekstila, cigara, prehrambenih, kemijskih i metalnih proizvoda.</s>

<s>Razvoj je zaustavljen Prvim i Drugim svjetskim ratom.</s><s>Saint-Louis je bio prvi grad u Azasu koji je oslobođen od njemačke okupacije 20. novembra 1944.</s>

<s>Posljeratni razvoj obilježila je teritorijalna ekspanzija, nakon koptiranja Bourgfeldena 1953. i još više La-Chausséa (Neuwega) 1958. na kom se još od 1946. nalazio aerodrom, koji je 1970. dograđen u današnji prekogranični EuroAirport, Basel-Mulhouse-Freiburg.</s>

<s>Privreda
Danas je Saint-Louis industrijski centar čija poduzeća zapošljavaju nekih 16,000 ljudi, on je i naučni centar; Francusko-njemački istraživačkim institut (ISL), HOLO 3 (laboratorij za holografiju i njenu primjenu) i Piezotech (proizvodnja i razvoj polimera).</s>

<s>Grad je sjedište Aglomeracije Saint-Louis, koja okuplja 40 općina i mjesta po Alzasu i bavi suradnjom u obrazovanju, sportu i turizmu.</s>

<s>Saint-Louis je član Tronacionalne Aglomeracije Basel, u kojoj sudjeluju francuski, švicarski i njemački gradovi.</s>

<s>Pobratimski gradovi</s>

<s>Saint-Louis ima ugovore o pobratimstvu sa gradovima;
  Breisach am Rhein, Njemačka
  Lectoure, Francuska
  Peyrehorade, Francuska
  Pimbo, Francuska</s>

<s>Izvori</s>

<s>Vanjske veze</s>

<s>Ville de Saint-Louis (službene stranice)</s>

<s>Gradovi u Francuskoj
Opštine u Francuskoj</s>

